Sukladno izdanim Uputama Hrvatski zavod za javno zdravstvo i Ministarstvo znanosti i obrazovanja, od 26. 08. 2021. vezano za sprječavanje i suzbijanje epidemije COVID-19 za rad predškolskih ustanova, osnovnih i srednjih škola u školskoj godini 2021./2022. ravnateljica OŠ Barilović, Vesna Car donosi:

PROTOKOL O POSTUPANJU U SLUČAJU SUMNJE NA ZARAZU

1. Uvod

Povratkom zaposlenika na posao, primjenjivati će se odredbe ovog Protokola. Protokol je promjenjiv ovisno o smjernicama Stožera civilne zaštite KŽ i HZJZ.

2. Mjere prevencije

COVID-19 uzrokuje virusnu bolest koja se manifestira simptomima

sličnim gripi (povišena tjelesna temperatura, kašalj, teškoće u

disanju, poremećaj osjeta njuha i okusa, grlobolja, proljev, povraćanje)

Sukladno tome preventivne mjere su:

1. Organizacija ulaska učenika u školu

2. Pojačana dezinfekcija i čišćenje školskog prostora

3. Provjetravanje prostorija i boravak na otvorenom prostoru

4. Maske za lice u slučaju razmaka manjeg od 1,5 m

3. Mjerenje temperature i praćenje prvih simptoma

4. Pokrivanje nosa i usta tijekom kihanja, kašljanja

3. Koraci postupanja:

* Medicinske maske i viziri su potrebni učiteljima samo ako učenik razvije znakove bolesti tijekom boravka u školi, dok je oboljelom učeniku potrebno osigurati masku (ako narušeno zdravstveno stanje učenika omogućuje nošenje maske). U tom slučaju se učenik izolira u zasebnoj prostoriji dok po njega ne dođe roditelj/staratelj, a učitelj koji nadzire učenika treba koristiti vizir, masku i jednokratnu pregaču. Nakon odlaska učenika iz škole, dezinficira se prostorija u kojoj je učenik bio izoliran, zaštitna oprema se zbrinjava na odgovarajući način, a ruke se operu vodom i sapunom ili dezinficiraju, no prednost se daje pranju ruku vodom i sapunom. Unaprijed je potrebno odrediti prostor za izolaciju bolesnog učenika te odgojnoobrazovnoga radnika koji će biti s njim do dolaska roditelja.
* Djelatniku s drugim simptomima zarazne bolesti, s povišenom tjelesnom temperaturom, respiratornim simptomima i drugim simptomima zarazne bolesti nije dopušteno raditi, brinuti se o učenicima niti dolaziti u prostor poslodavca, odnosno ustanove, što je i inače nužno u radu ustanova. Djelatnici s povišenom tjelesnom temperaturom i/ili respiratornim simptomima odmah napuštaju radna mjesta. Ravnateljica treba imati unaprijed organiziranu zamjenu za takav slučaj (pedagoginja ili ravnateljica).

4. Mjere čišćenja prostora

Za čišćenje potrebno je pripremiti:

 rukavice

 zaštitna maska

 zaštitno odijelo

 krpe

 deterdžent i dezinficijens

 kantu

 perač poda

Površine koje je potrebno dezinficirati:

 kvake vrata,

 prekidači,

 rukohvati,

 stolce,

 stolovi i radne površine u uredima i komunikacijskim prostorima (hodnici)

 tipke na automatu za tople napitke.

Dezinfekcija površina provodi se po završetku rada zaposlenika, a u učionicama spremačica dezinficira kontaktne površine (stolovi, prekidači, kvake, slavine,..)

Nakon obavljenih radnih procesa, spremačice moraju dobro higijenski oprati i

dezinficirati ruke.

Deterdžent i voda dovoljni su za generalno čišćenje iz predostrožnosti. Sredstva na bazi etanola i natrijeva hipoklorita (nalazi se u izbjeljivaču) široko su dostupna.

 Prilikom korištenja sredstava za čišćenje važno je:

1. Pridržavati se uputa za korištenje koje je naveo proizvođač sredstva

2. Izbjegavati kontakt sredstva s očima i kožom te držati dalje od dohvata djece

3. Ne miješati različita sredstva za čišćenje te provjetravati prostorije u kojima se koristi sredstvo za čišćenje

4. Proučiti kontaktno vrijeme te ostaviti da sredstvo djeluje sukladno uputama

proizvođača

5. Dezinfekcija se izvodi registriranim dezinfekcijskim sredstvom koje djeluje na viruse prema uputama proizvođača.

5. Suradnja s Hrvatskim zavodom za javno zdravstvo

Sve informacije koje su potrebne za reagiranje u kriznoj situaciji u vezi s

koronavirusom mogu se dobiti na broj HZJZ 01 - 4683 004 ili 01 - 4863 279. Ukoliko postoji nedoumica u vezi postupanja u kriznoj situaciji također se mogu kontaktirati navedeni telefonski brojevi.

6. Suradnja i informiranje roditelja

Razrednik treba pravovremeno informirati roditelje putem mrežne stranice škole

vezano za eventualne promjene u načinu rada ili eventualnog zatvaranja zbog pojave

zaraze. Roditelji su dužni obavijestiti školu ukoliko su neki od članova obitelji hospitalizirani ili su u samoizolaciji kod kuće zbog rizičnih kontakata.

7. Praćenje službenih objava iz nadležnih državnih institucija

OŠ Barilović svakodnevno će pratiti tijek razvoja situacije u državi, držati se svih informacija i uputa državnih institucija i službi te u skladu s njima postupati.

8. Zaključak

Ovaj protokol stupa na snagu odmah, odlukom ravnateljice, i svi djelatnici obvezni su

postupati u skladu s njim.

KLASA:

URBROJ:

U Bariloviću, 2.rujna 2021. godine

 **Ravnateljica OŠ Barilović**

 **Vesna Car**